EkBass/fiwiki-20250220-pages-articles huggingface dataset:
Kuukakku

Kuukakku () on kiinalainen leivonnainen, jota tarjoilaan kiinalaisen kuukalenterin keskisyksyn juhlan aikaan syyskuun lopulla tai lokakuun alussa. Kuukakkuja on useita eri tyyppejä ja ne saattavat vaihdella esimerkiksi alueittain. Tyypillinen kakku koostuu taikinakuoresta ja täytteestä. Kuukakkujen tarjoilu liitetään keskisyksyn juhlintaan. Keskisyksyn juhlaa vietetään kiinalaisen kuukalenterin mukaan kahdeksannen kuukauden viidestoista päivä. Gregoriaanisen kalenterin mukaan päivä osuu yleensä syyskuun loppupuolelle tai lokakuun alkuun vuodesta riippuen. Kuukakkuja tarjoillaan usein teen kera. Kuukakkuja voidaan antaa esimerkiksi ystäville, perheenjäsenille tai työtovereille kunnioituksen osoituksena. Kuukakkujen tarjoilu liittyy osaltaan myös tarinaan Kiinan historiasta. Tarinan mukaan mongolien perustamaa Yuan-dynastiaa vastaan juonitelleet kiinalaiset lähettelivät viestejä toisilleen kuukakkuihin piilotettuna ja lopulta mongolit voitettiin myöhemmässä taistelussa. Kuukakkuja on useita eri tyyppejä ja ne saattavat vaihdella esimerkiksi alueittain. Kuukakut ovat tavallisesti muodoltaan pyöreitä tai neliskulmaisia. Kakussa on yleensä ohut taikinakuori ja täyte. Täytteenä voidaan käyttää esimerkiksi kuivattuja hedelmiä, pähkinöitä, siemeniä, sekä adsukipapu-, lootuksensiemen-, mustapapu- tai mungopaputahnaa. Joskus kakun keskelle lisätään täysikuuta kuvaava munankeltuainen. Uudempia ja suosituksi tulleita, mutta ei niin perinteisiä täytteitä ovat esimerkiksi durian, jugurtti, suklaa ja jäätelö. ==Lähteet== == Aiheesta muualla == Luokka:Leivonnaiset Luokka:Kiinalainen keittiö
Rönttönen

Rönttönen on kainuulainen perinneruoka. Se on ohra- tai ruistaikinasta tehty piirakka, jossa on imellytetystä perunasta ja marjoista tehty täyte. Tyypillisimmin marjoina käytetään puolukoita tai mustikoita. Täytteeseen lisättävällä sokerilla rönttösestä saadaan makeampi. Pohjaltaan pyöreäksi leikatun piirakkakuoren reunat rypytetään, jolloin piirakan keskelle levitetty täyte ei pääse leviämään. Piirakka paistetaan kuumassa uunissa. Kainuun leipuriliikkeenharjoittajat ry:n tekemän hakemuksen pohjalta rönttöselle myönnettiin marraskuussa 2008 Euroopan unionin nimisuoja nimellä ”Kainuun rönttönen”. Se oli viides nimisuojan saanut suomalainen elintarvike. Nykyisin rönttönen on ruiskuoreen leivottu piirakka, jonka täytteenä on puolukalla maustettu, ruis-imelletty peruna. Rönttönen sopii esimerkiksi välipalaksi tai kahvin kanssa nautittavaksi. == Lähteet == == Aiheesta muualla == * Juhla Mokka & Kainuu: Rönttönen (video) (paulig.fi) * Neuvoston asetus (EY) N:o 510/2006 ”Kainuun rönttönen” Luokka:Suomalainen keittiö Luokka:Euroopan unionin maantieteellisesti suojatut nimet elintarvikkeille
Pia Kjærsgaard

Pia Merete Kjærsgaard (s. 23. helmikuuta 1947 Kööpenhamina) on tanskalainen poliitikko ja Tanskan kansankäräjien puhemies vuodesta 2015. Kjærsgaard on Tanskan kansanpuolueen perustaja ja puheenjohtaja 1995–2012. Hän toimi edistyspuolueen (Fremskridtspartiet) johtajana vuosina 1985–1994 sekä Pohjoismaiden neuvoston liberaaliryhmän varapuheenjohtajana vuosina 1990–1994. Kjærsgaardin poliittinen linja sisältää islamilaisvastaisia painotuksia. Tanskassa asuu 180 000 islaminuskoista, mikä merkitsee noin 3 % väestöstä. Ennen vuoden 2002 parlamenttivaaleja Kjærsgaard sanoi, että Ruotsin (vapaamielinen) siirtolaisuuspolitiikka uhkaa Pohjoismaita, mistä kehkeytyi sananvaihto Mona Sahlinin kanssa. Muhammad-pilapiirrosjupakkaan liittyen on puheenjohtaja Kjærsgaard ja Tanskan kansanpuolue joutunut islaminuskoisten ja myös Tanskan siirtolaispolitiikkaa kritisoivan Ruotsin vasemmiston huomion kohteeksi. Suomenmaan 3. helmikuuta 2006 julkaiseman Ruotsin islamneuvoston imaami Abd al Hagg Kielanin haastattelun mukaan ”Tanskan siirtolaisvihamielinen puolue Pia Kjærsgaardin johdolla on vuosikausia ajanut rasistista kampanjaa islaminuskoisia kohtaan”. == Lähteet == == Aiheesta muualla == * Tanskan kansanpuolue: Pia Kjærsgaard . * Pia Kjærsgaardin verkkosivu . * Pia Kjærsgaardin kannanotto Muhammad-pilapiirrosjupakkaan . Luokka:Tanskan puolueiden puheenjohtajat Luokka:Tanskan kansanpuolue Luokka:Kansankäräjien puhemiehet Luokka:Vuonna 1947 syntyneet Luokka:Elävät henkilöt
Nurmilauha

Nurmilauha (Deschampsia cespitosa) on hyvin yleinen tuulipölytteinen heinäkasvi. Se on lauhojen tapaan kalju, isoröyhyinen ja erittäin voimakkaasti mätästävä kasvi. Mättäät ovat niin jykeviä, että lauhaniityllä on vaikea kävelläRuovikosta laidunmaaksi (s. 9) Ympäristö – golfkentän tai pihanurmikon pohjakasviksi se ei käy lainkaan. Lampaat pitävät nurmilauhasta, joka on Suomessa luonnonniittyjen keskeisin heinäkasvilaji.Perinnemaisema Palmenia Nurmilauhaa tavataan koko Euroopassa ja laajoilla alueilla Pohjois-Amerikassa, mihin se lienee levinnyt ihmisen mukana. Nurmilauha kukkii yleensä heinäkuusta elokuuhun. Sen röyhyt antavat niitylle luonteenomaisen metallinvihreän värisävyn. Nurmilauhan lehdet ovat kapean tasasoukat, ja korsi on ohut ja jopa metrin mittainen. == Lähteet == * Hiitonen – Poijärvi: Koulu- ja retkeilykasvio, Otava, 1938. * Flora – Suomen suurkasvio, WSOY. === Viitteet === == Aiheesta muualla == * Suomen Lajitietokeskus: Nurmilauha (Deschampsia cespitosa) * Kasviatlas 2022: Nurmilauhan (Deschampsia cespitosa) levinneisyys Suomessa. * Pinkka – Lajintuntemuksen oppimisympäristö: Nurmilauha (Deschampsia cespitosa) * Valokki - Nettikasvio: Nurmilauha (Deschampsia cespitosa) * United States Department of Agriculture (USDA): Deschampsia cespitosa Luokka:Lauhat Luokka:Nurmiheinät
Jan Zach

Jan Zach (13. marraskuuta 1699 – 24. toukokuuta 1773) oli tšekkiläinen säveltäjä, viulisti ja urkuri. Vuonna 1747 hän siirtyi Prahasta Mainziin, jossa hän työskenteli viulistina ja kapellimestarina. Vuodesta 1756 lähtien Zach kierteli Euroopassa myyden sävellyksiään. Zachin tuotantoon kuuluu muun muassa 28 sinfoniaa, neljätoista konserttoa, noin kolmekymmentä messua sekä kamarimusiikkia. Luokka:Tšekkiläiset säveltäjät Luokka:Tšekkiläiset viulistit Luokka:Tšekkiläiset urkurit Luokka:Vuonna 1699 syntyneet Luokka:Vuonna 1773 kuolleet
Vladimir Šadrin

Vladimir Nikolajevitš Šadrin (, 6. kesäkuuta 1948 Moskova, Neuvostoliitto – 26. elokuuta 2021Умер двукратный олимпийский чемпион по хоккею Владимир Шадрин ) oli neuvostoliittolainen jääkiekkoilija. Pelipaikaltaan hän oli keskushyökkääjä. Šadrin pelasi Neuvostoliiton mestaruussarjassa 445 ottelua, joissa hän teki 213 maalia. Šadrin pelasi 169 maaottelua ja teki 71 maalia Neuvostoliiton maajoukkueessa vuosina 1968–1978. Uransa neljä viimeistä kautta Šadrin pelasi Japanissa Oji Seishin joukkueessa tehden siellä yli kaksi pistettä per pelattu ottelu. Šadrin päätti pelaajauransa keväällä 1983. Kauden 1984–1985 Šadrin toimi Spartakin apuvalmentajana. Kaudelle 1992–1993 Šadrin kutsuttiin Venäjän U18-maajoukkueen apuvalmentajaksi ikäluokan EM-turnaukseen. Kaudella 1995–1996 Šadrin toimi U18-maajoukkueen päävalmentajana ja seuraavalla kaudella U20-maajoukkueen apuvalmentajana. Šadrin lopetti valmentajan uransa 1997 U20 MM-turnaukseen. Oltuaan muutaman vuoden sivussa jääkiekon parista, Šadrin valittiin Moskovan Spartakin jääkiekkojohtajan apulaiseksi (Vice President of Hockey Operations). Tässä roolissa hän toimi vuosina 2004–2010. == Saavutukset == * jääkiekon olympiakultaa Sapporon talvikisoissa 1972 ja Innsbruckin talvikisoissa 1976 * neljä jääkiekon maailmanmestaruutta 1971, 1973, 1974 ja 1975 * jääkiekon maailmanmestaruushopea 1972 ja 1976 ja jääkiekon maailmanmestaruuspronssi 1977 * Summit Sarjan otteluissa Neuvostoliiton joukkueessa 1972 ja 1974 * Universiadivoittaja 1968 * Neuvostoliiton jääkiekkomestaruus 1967, 1969 ja 1976 * Japanin jääkiekkomestaruus 1982 ja 1983 == Erikoispalkintoja == * paras maalintekijä Innsbruckin talvikisoissa 1976 == Lähteet == Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Vuonna 1948 syntyneet Luokka:Vuonna 2021 kuolleet
Jukka Rajala

Jukka Rajala (s. 13. huhtikuuta 1982 Kuusankoski) on entinen suomalainen alppihiihtäjä. Rajala edusti Kouvolan Hiihtoseuraa ja hänen päälajinsa alppihiihdossa olivat pujottelu ja suurpujottelu. Hän edusti Suomea Torinon olympialaisissa 2006. Rajala valmistui merkonomiksi vuonna 2003. == Ennen urheilu-uraa == Rajala aloitti alppihiihdon jo kolmevuotiaana. Kuusivuotiaana hän liittyi Kouvolan Hiihtoseuraan. Rajalan taidot huomattiin jo nuorena. 15-vuotiaana hän muutti Kuusamoon harjoittelemaan Rukan alppikouluun. == Ura == Rajala nousi nuorten maajoukkueeseen vuonna 1998. Vuonna 2001 hän liittyi Suomen Eurooppa-cup-joukkueeseen. Torinon talviolympialaisissa 2006 Rajala sijoittui suurpujottelussa 22:nneksi. MM-kisoihin hän osallistui St. Moritzissa 2003, Bormiossa 2005 ja Åressa 2007. Hänen paras MM-sijoituksensa on suurpujottelun 24. sija Åressa 2007. Alppihiihdon maailmancupin osakilpailuun Rajala osallistui 39 kertaa ja hänen paras sijoituksensa oli pujottelun 21. sija Kitzbühelissä tammikuussa 2005. Eurooppa-cupin osakilpailuun hän osallistui 105 kertaa ja sijoittui kolmesti palkintokorokkeelle ja voitti kaksi osakilpailua. Rajalalla on yli 30 SM mitalia nuorten ja aikuisten sarjasta. Rajala lopetti polvivamman vuoksi uransa vuonna 2009. 2010-luvulla Rajala palasi urheilun pariin pelaamalla jalkapalloa alasarjoissa Valkealan Kajon riveissä. Jukka Rajala valmentaa KHS Alpissa HoviRuoka-ryhmää. Jukka Rajala opiskelee työnsä ohella valmentajan ammattitutkintoa Vierumäellä. Hän valmistuu 2021 alussa. ==Lähteet== ==Aiheesta muualla== * Viralliset kotisivut * Luokka:Suomalaiset alppihiihtäjät Luokka:Vuonna 1982 syntyneet Luokka:Elävät henkilöt
Robert Volkmann

Friedrich Robert Volkmann (6. huhtikuuta 1815 Lommatzsch – 30. lokakuuta 1883 Budapest) oli saksalainen säveltäjä. Volkmann syntyi Lommatzschissa, Saksin osavaltiossa. Hän opiskeli muusikkoisänsä johdolla urkujen, pianon, viulun ja sellon soittoa. Vuonna 1836 Volkmann siirtyi Leipzigiin, jossa hän tutustui Robert Schumanniin. Vuodesta 1841 lähtien Volkmann työskenteli Budapestissa pianonsoiton opettajana ja Allgemeine Wiener Musik-Zeitung -lehden toimittajana. Vuonna 1852 Franz Liszt ja Hans von Bülow kuulivat Volkmannin b-molli-pianotrion ja esittivät sitä eri puolilla Eurooppaa. Vuodet 1854–1858 Volkmann asui Wienissä. Palattuaan Budapestiin vuonna 1858 hän omistautui säveltämiselle. 1870-luvulta lähtien hän sävelsi enää hyvin vähän. Volkmann kuoli vuonna 1883. Suurin osa Volkmannin musiikista on sävelletty joko pianolle tai kokoonpanoille, joissa on mukana piano. Lisäksi hän sävelsi muun muassa kaksi sinfoniaa. ==Aiheesta muualla== * *Vapaasti käytettävissä olevia Volkmannin partituureja Mutopia Project Luokka:Saksalaiset säveltäjät Luokka:Romantiikan säveltäjät Luokka:Vuonna 1815 syntyneet Luokka:Vuonna 1883 kuolleet
Karl Emil Ståhlberg

Karl Emil Ståhlberg (30. marraskuuta 1862 Kuhmoniemi – 27. kesäkuuta 1919 Helsinki) oli valokuvaamo Atelier Apollon perustaja ja johtaja. Ståhlberg kävi koulunsa Oulussa, jonka jälkeen opiskeli maanmittausinsinööriksi Helsingissä. Hän harjoitteli insinöörin ammattiaan kolmena kesänä Oulun rautatien rakennustöissä. == Valokuvauksen pioneeri == Valokuvauksesta Ståhlberg kiinnostui häämatkallaan Pariisiin. Palattuaan Suomeen hän perusti oman valokuvausateljeen Helsinkiin vuonna 1889. Ståhlberg vaikutti monella tavalla suomalaisen valokuvauksen kehittymiseen. Hänen aloitteeseensa perustuen laadittiin ensimmäinen suomalainen valokuvauksen oppikirja. Ståhlbergin ateljeeliiketoiminta laajeni myös muille paikkakunnille. Haaraliikkeitä Ståhlberg perusti Vaasaan, Viipuriin, Tampereelle ja Imatralle. Valokuvaamo muutettiin osakeyhtiömuotoiseksi ja sen nimeksi tuli Atelier Apollo vuonna 1899. Ståhlbergin kiinnostus suuntautui vuosisadan vaihteen jälkeen valokuvauksen sijaan elokuviin. Hän avasi Maailman Ympäri -elokuvateatterin Helsinkiin 1904. Ståhlberg myös tuotti vuonna 1907 valmistuneen ensimmäisen suomalaisen näytelmäelokuvan Salaviinanpolttajat. Karl Emil Ståhlberg oli presidentti K. J. Ståhlbergin serkku. Hänen poikansa oli sisällissodassa kaatunut jääkärimajuri Armas Ståhlberg ja tyttäriänsä kenraalimajuri Lauri Malmbergin kanssa avioitunut hammaslääkäri Ragni Ståhlberg ja jääkärieverstiluutnantti Bertel Mårtensonin kanssa naimisissa ollut Kirsti Ståhlberg (k. 1932).Suomalaisen rouvan ja turkkilaisen prinssin kaksois- itsemurha Monte Carlossa. Rouva Kirsti Mårtenson kuollut, prinssi Ben Ayat Salihin tila hengenvaarallinen, Helsingin Sanomat, 30.03.1932, nro 86, s. 4, Kansalliskirjaston digitaaliset aineistot DocPoint-festivaalin Apollo-palkinto on saanut nimensä dokumenttielokuvayritys Ateljee Apollon mukaan. == Kuvia == Tiedosto:Arne Högstén, Karl Emil Ståhlbergs systerson.jpg|Arne Högstén, Karl Emil Ståhlberg siskonpoika. Tiedosto:Augusta och Jetta Nyberg, stående Alexandra Smirnoff.jpg|Augusta Nyberg, Alexandra Smirnoff ja Jetta Nyberg. Tiedosto:Ingrid Zilliacus.jpg|Ingrid Zilliacus. Tiedosto:Sonja och Karl Emil Ståhlberg med åtta barn1904.jpg|Sonja ja Karl Emil Ståhlberg kahdeksan lapsensa kanssa vuonna 1904. Tiedosto:Slsa1219 5 25.jpg|Imatran kosken kuohut. Tiedosto:Slsa1219 8 2.jpg|Tukkihinaaja hinaa tukkeja kanavan lävitse. Tiedosto:Slsa1219 5 9.jpg|Mälkiän sulku Saimaan kanavalla. Tiedosto:Slsa1070 21 22.jpg|Säätytalon porrashalli. == Lähteet == == Kirjallisuutta == * == Aiheesta muualla == * * * * * Luokka:Suomalaiset elokuvatuottajat Luokka:Suomalaiset valokuvaajat Luokka:Vuonna 1862 syntyneet Luokka:Vuonna 1919 kuolleet
Lars Ohly

Lars Ohly (s. 13. tammikuuta 1957 Spånga, Tukholma) on ollut Ruotsin Vänsterpartietin puheenjohtaja vuodesta 2004 alkaen. Tehtävässään hän seurasi Ulla Hoffmania. Hän lopetti tehtävässä vuonna 2012.Ruotsin vasemmistopuolueen johtaja eroaa Yle.fi/uutiset viitattu 10.8.2011 ==Aiheesta muualla== * Vänsterpartiet: Lars Ohly ==Lähteet== Luokka:Ruotsin Vasemmistopuolueen poliitikot Luokka:Ruotsin puolueiden puheenjohtajat Luokka:Vuonna 1957 syntyneet Luokka:Elävät henkilöt
Nikolai Žukovski

Nikolai Jegorovitš Žukovski (; 17. tammikuuta (J: 5. tammikuuta) 1847 Orehovo, Vladimirin kuvernementti, Venäjän keisarikunta – 17. maaliskuuta 1921 Moskova, Neuvosto-Venäjä) oli merkittävä venäläinen aerodynaamikko, hydrodynaamikko ja eräs moottorilennon teorian uranuurtajista. Žukovskia pidetään venäläisen ilmailun isänä. Žukovski valmistui 4. kymnaasista 1864 ja aloitti opinnot Moskovan yliopistossa. Hän valmistui vuonna 1868. Žukovski aloitti Moskovan toisen tyttökymnaasin fysiikanopettajana 1870. Vuodesta 1872 hän toimi matematiikan opettajana Moskovan teknillisessä korkeakoulussa ja vuodesta 1873 Moskovan kauppatieteiden käytännön akatemian luennoitsijana. Syksyllä 1874 hän aloitti Moskovan teknillisen korkeakoulun mekaniikan laitoksen apulaisprofessorina. 1876 hän puolusti matematiikan maisterityötään. Maisterityön aiheena oli nesteiden kinematiikka, mikä oli samalla hänen ensimmäinen tieteellinen julkaisunsa. Vuonna 1882 Žukovski puolusti sovelletun matematiikan alaan liittyvää tohtorinväitöskirjaansa. Opetustyö Moskovan yliopistossa alkoi vuonna 1885. Hän julkaisi 1891 tutkimuksen lintujen liidosta ja pohti nousua liidon kuluessa ja erilaisia kehityskulkuja, mukaan luettuna "kuolemansilmukkaa" (Nesterovin silmukka, Pjotr Nesterovin ensimmäisenä maailmassa lentokoneella tekemä silmukka 1913). Vuonna 1894 hänestä tuli Pietarin tiedeakatemian kirjeenvaihtajajäsen. Hän tapasi Otto Lilienthalin 1895. Hänen artikkelinsa "Vesijohtojen hydraulisesta vaikutuksesta" saavutti huomiota maailmalla ja on käännetty useille vieraille kielille. Vuonna 1902 hän perusti tuulitunnelin Moskovan yliopistoon. Hänen julkaisunsa "liittyvistä pyörteistä" (1906) paljastaa nostovoiman mekanismin. Ensimmäisen maailmansodan käynnistyessä hän organisoi lentäjäkoulutuksen teoriakursseja (1915–1919). Vuonna 1904 Žukovski perusti maailman ensimmäisen aerodynamiikan instituutin Katšinoon Moskovan lähelle. Žukovski perusti 1918 TsAGI-instituutin ja toimi sen ensimmäisenä johtajana. Hänen oppilaansa Andrei Tupolev oli toinen TsAGIn perustajista ja toimi aluksi sen apulaisjohtajana. Syyskuussa 1920 Žukovski perusti ylemmän sotilasilmailukoulun, "Punalennoston insinöörien instituutin", ja hänestä tuli sen ensimmäinen rehtori. Myöhemmin oppilaitos nimettiin Sotilasilmailun teknilliseksi akatemiaksi. Žukovski kuoli maaliskuussa 1921. Žukovski oli ensimmäisiä lentokoneen nostovoiman laskemisesta kiinnostuneita insinöörejä. Samaan aikaan Martin Wilhelm Kuttan kanssa hän kehitti Kutta–Žukovski-teoreeman. Näin hän määritteli siipiprofiilin käsitteen. Žukovskin kunniaksi on nimetty Žukovskin kaupunki Moskovan lähellä sekä Kuun kraatteri. Hänen työtään esitellään myös museossa ja hänelle on nimetty tutkimuslaitos. File:Museum of Moscow Aviation Institute 2016-02-02 009 (cropped).JPG File:Nikolay Zhukovsky.jpg File:Zhukovskij marka SSSR 1963.jpg File:Airfoil geometry.svg ==Lähteet== Luokka:Lentokonesuunnittelijat Luokka:Vuonna 1847 syntyneet Luokka:Vuonna 1921 kuolleet
Teppo Raikas

Väinö Teppo Raikas (alun perin Wäinö Teofilus Durchman, 9. lokakuuta 1883 Viipuri – 9. toukokuuta 1916) oli Suomen Kansallisteatterin näyttelijä, elokuvaohjaaja ja käsikirjoittaja. Teppo Raikas syntyi Viipurissa 9.10.1883. Hänen vanhempansa olivat sahanhoitaja Anders Gerhard Durchman (1851–1917) ja hänen 1881 vihitty puolisonsa Anna Maria o.s. Wirman (s. 1857). Teppo Raikkaan veli Yrjö Raikas (1888–1962) oli 1930- ja 1940-luvuilla vaikuttanut kansallissosialistinen poliitikko.Väinö Teppo Raikas (Durchman) (1883 - 1916) - Genealogy Raikas pääsi ylioppilaaksi 1903 Viipurin klassillisesta lyseosta ja oli näyttelijänä Kansallisteatterissa vuodesta 1905 alkaen.Ylioppilasmatrikkeli 1903, numero 28633 Raikas osallistui ensimmäisten kahden suomalaisen elokuvan filmaukseen: Salaviinanpolttajat (1907) ja Sylvi (1913). Käsikirjoituskilpailun pohjalta syntyneessä Salaviinanpolttajissa hän esitti viinanpolttajaa. Vuoden 1907 kevättalvella kuvattu ja 29. toukokuuta 1907 ensi-iltaan tullut Salaviinanpolttajat sai hyvän yleisönsuosion.Autonomian aika. Suomalainen mykkäelokuva. Mykkaelokuvat.com. Viitattu 8.4.2017. Sylvissä Raikkaan roolihahmo oli arkkitehti nimeltä Viktor Hoving. Vuonna 1911 Raikas ohjasi ensimmäisen elokuvaversion Minna Canthin Anna Liisasta ja käsikirjoitti elokuvan Hyökyaaltoja. Kummankin elokuvan nauhat olivat kuitenkin teknisesti liian heikkoja niiden saattamiseksi esityskuntoon, mutta samalla tavoin käsitelty Sylvi saatiin esityskuntoon. Siitä on nykypäiviin säilynyt noin 13 minuutin jakso. Teppo Raikas oli perustamassa Suomen Näyttelijäliittoa. Perustamiskokouksessa 27. toukokuuta 1913 hän toimi puheenjohtajana ja hänet valittiin myös liiton ensimmäiseksi puheenjohtajaksi.Suomen näyttelijäliiton perustaminen. Teatterimuseo, Valokiilassa 2013. Viitattu 8.4.2017. ==Lähteet== Luokka:Suomalaiset näyttelijät Luokka:Suomalaiset elokuvaohjaajat Luokka:Vuonna 1883 syntyneet Luokka:Vuonna 1916 kuolleet
Eero Kilpi

Eero Abraham Kilpi (23. tammikuuta 1882 KustaviKuka kukin on 1954, sivu 360. Runeberg.org. Viitattu 17.7.2016. – 29. marraskuuta 1954 Helsinki) oli Suomen Kansallisteatterin näyttelijä vuosina 1903–1949. Kilpi pääsi ylioppilaaksi 1902 ja käytyään Suomen Liikemiesten Kauppaopiston hän pääsi Kansallisteatterin palvelukseen 1903. Hänet valittiin 1930 Näyttelijäliiton puheenjohtajaksi ja hän toimi Suomen Näyttämöopiston johtajana.50-vuotias, Helsingin Sanomat, 23.01.1932, nro 22, s. 9, Kansalliskirjaston digitaaliset aineistot Kilpi esiintyi myös Radioteatterissa sekä yli 20 suomalaisessa elokuvassa, muun muassa ensimmäisessä kotimaisessa näytelmäelokuvassa Salaviinanpolttajat (1907). Muita elokuvia: Sylvi (1913), Ollin oppivuodet (1920) ja Neljästoista vieras (1948). Lisäksi Kilpi oli Näyttelijäliiton puheenjohtaja vuosina 1929–1937. Hänen veljensä oli kirjailija Volter Kilpi. Kilpi opiskeli useita eri aloja kunnes hän pääsi teatterin piiriin. Hän teki Kansallisteatterissa uransa aikana 130 roolia, joista suurin osa oli ilman repliikkejä. Hän sai päärooliin vain kaksi kertaa kummallakin kertaa huonolla menestyksellä. Puherooleissa Kilven ongelmana oli se että hänen puheensa karkasi liian korkealle ja liian nopeaksi.Hieno tarina huonosta näyttelijästä, Yle Kulttuuri 10.10.2013 Teatterintekijä Juha Hurme on kirjoittanut Eero Kilvestä monodraaman Fosforinhohtoinen lurjus, joka kantaesitettiin Kustavin Volter Kilpi -viikoilla vuonna 2009 ja valittiin Tampereen Teatterikesän 2010 pääohjelmistoon. Pääroolia näytteli Juha-Pekka Mikkola, Kilven kaukainen sukulainen. ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1882 syntyneet Luokka:Vuonna 1954 kuolleet
VfB Oldenburg

VfB Oldenburg on urheiluseura Oldenburgista Saksasta. Seura tarjoaa viisi erilaista urheilulajia noin 500 jäsenelleen. Lajeja ovat kriketti, paini, pöytätennis, lentopallo ja jalkapallo. Seuran värit ovat sininen ja valkoinen. ==Historia== VfB Oldenburg perustettiin 17. lokakuuta 1897, jolloin nimenä oli FC 1897 Oldenburg. Vuonna 1919 seura liittyi yhteen FV Germania 1903 Oldenburgin kanssa ja uudeksi nimeksi valittiin VfB Oldenburg. Vuotta myöhemmin seura hankki itselleen vanhan velodromin Donnerschweestä (nykyään osa Oldenburgin kaupunkia) ja jälleenrakensi sen uudeksi jalkapallokentäksi. Donnerschween Stadionista ("pohjoisen helvetti") kehittyi seuran sielu, mutta vuonna 1990 seura oli myytävä koska se ajautui vähitellen konkurssiin. Vuonna 2000 konkurssi saatiin selvitettyä menestyksekkäästi ja nykyään seura on vapaa kaikista veloista. Vuonna 2004 Oldenburgin krikettiklubi liittyi VfB Oldenburgiin sen uudeksi krikettijoukkueeksi. Vuonna 2005 Frank Lachmann seurasi pitkäaikaista edeltäjäänsä Klaus Bersteriä seuran presidentiksi. ==Menestys== VfB Oldenburg pelasi kauden 1980/1981 Saksan toiseksi korkeimmalla sarjatasolla 2. Bundesliigassa ensimmäistä kertaa, mutta se pudotettiin alempaan liigaan vuoden jälkeen kun 2. Bundesliigan pohjois- ja etelälohkot yhdistettiin. Vuodet 1989–1993 olivat VfB Oldenburgin menestyksekkäimmät. Valmentaja Wolfgang Sidkan ja manageri Rudi Assauerin ollessa johdossa seura menetti täpärästi nousun Saksan korkeimpaan sarjaan, Bundesliigaan. Kausi 1996/1997 oli viimeinen kausi 2. Bundesliigassa. Nykyään seuran ykkösjoukkue pelaa Regionalliga Nordin pohjoislohkossa, joka on Saksan neljänneksi korkein sarjataso. ==Stadion== Vuodesta 1991 lähtien VfB:n kotipelit on pelattu kunnallisella Marschweg-Stadionilla. Stadionille mahtuu 15 000 ihmistä ja istuimia on käytettävissä 4500. Ennätysyleisö (30 000 katsojaa) saavutettiin vuonna 1960 kun VfB hävisi Borussia Mönchengladbachille ja vuonna 1974 sen hävitessä Hampurin SV:lle Saksan Cupin ottelussa. Osoite: Marschweg – Stadion, Marschweg 25, 26122 Oldenburg ==Aiheesta muualla== *Seuran virallinen kotisivu Luokka:Ala-Saksin jalkapallo Luokka:Saksalaiset jalkapalloseurat Luokka:Oldenburg Luokka:Vuonna 1897 perustetut urheiluseurat
Välin jako

Välin jako tarkoittaa matematiikassa lukuvälin pilkkomista pienempiin väleihin. Jako on joukko niistä pisteistä, joissa väli katkaistaan. Esimerkiksi väli [1,5] voitaisiin jakaa osaväleihin [1,4] ja [4,5]. Välin jako olisi tällöin P = \\{1,4,5\\}. ==Reaaliakselin välin jako== Välin [a,b] \subset \mathbb{R} jako P on pistejono x_0, x_1, \dots , x_n, missä a=x_0 < x_1 < \dots < x_{n-1} < x_n=b. Jako P jakaa välin [a,b] kompakteihin osaväleihin [x_{k-1},x_k], k=1,\dots ,q, missä x_0=a. Jakoa käytetään Riemann- integraalin määrittelyssä. ==Avaruuden välin jako ja osavälijako== Välin I=[a_1,b_1] \times \dots \times [a_m,b_m] \subset \mathbb{R}^m jako P on karteesinen tulojoukko P=P^{(1)} \times \dots \times P^{(m)}, missä P^{(j)} on komponenttivälin I^{(j)}=[a_j, b_j] jako q_j:een kompaktiin osaväliin, kun j=1, \dots, m. P jakaa välin I yhteensä q_1\cdot q_2\dotsb q_m:ään kompaktiin osaväliin. Jos näitä osavälejä merkitään I_\alpha:lla, missä \alpha=(\alpha_1, \dots, \alpha_m) ja \alpha_j=1, \dots, q_j, niin väli I voidaan kirjoittaa osavälijakonsa avulla: I=\bigcup_{\alpha}I_\alpha=\bigcup_{\alpha_1=1}^{q_1}\dots\bigcup_{\alpha_m=1}^{q_m} I_{(\alpha_1,\dots,\alpha_m)} ==Jaon hienonnus== Jako P' on jaon P hienonnus eli alijako, mikäli P \subset P'. Tällöin sanotaan myös, että jako P' on hienompi kuin jako P, ja jako P on karkeampi kuin jako P'. Hienonnus tarkoittaa siis "tiheämpää" jakoa, johon kuuluvat myös karheamman eli "harvemman" jaon alkiot. Esimerkin jakoa P voisi hienontaa vaikka lisäämällä jakoon luvut 2 ja 3: P' = \\{1,2,3,4,5\\}. Kahden jaon P' ja P yhdiste P=P'\cup P on molempien jakojen yhteinen hienonnus. == Lähteet == == Kirjallisuutta == * Luokka:Analyysi
Viktor Šalimov

Viktor Ivanovitš Šalimov (, s. 20. huhtikuuta 1951 Solnetšnogorsk, Neuvostoliitto) on venäläinen entinen jääkiekkoilija, pelipaikaltaan oikea laitahyökkääjä. Šalimov teki 66 maalia 126 maaottelussa Neuvostoliiton maajoukkueessa vuosina 1972–1982. Seuratasolla Šhalimov edusti Moskovan Spartakia. == Saavutukset == * Jääkiekon olympiakulta Innsbruckin talvikisoissa 1976 * Kolme jääkiekon maailmanmestaruutta 1975, 1981, 1982 * Maailmanmestaruuskisojen hopeamitali 1976 * Maailmanmestaruuskisojen pronssimitali 1977 * Kanadacupin voitto 1981 * Summit-sarjan otteluissa Neuvostoliiton joukkueessa 1974 Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Vuonna 1951 syntyneet Luokka:Elävät henkilöt
Jako

Jako tarkoittaa muun muassa: * jakolasku * välin jako, matematiikassa lukuvälin jako pienempiin väleihin * maanjako, kiinteistön tai yhteisen alueen jako * perinnönjako * jako, harmaapapukaija * Jako, Ladanivan kappale, Armenian edustaja Eurovision laulukilpailussa 2024.
Keskusta-oikeisto

Keskusta-oikeistolla tarkoitetaan politiikan tutkimuksessa maltillista porvarillista puoluekenttää oikeisto-vasemmisto-akselilla poliittisen keskustan ja oikeiston välissä. Suomessa keskustaoikeistolaisiksi puolueiksi voidaan lukea Kristillisdemokraatit, RKP ja Kokoomus. == Katso myös == * Porvarihallitus *
Strategos

Strategos () oli antiikin Kreikassa sotapäällikkö, joka vastasi osapuilleen nykypäivän kenraalia.Castrén & Pietilä-Castrén 2000, s. 544 Bysantin valtakunnassa strategos oli sotilaskuvernööri. Nykyisessä Kreikan armeijassa strategos on korkein sotilasarvo. == Ateenan strategokset == Antiikin Ateenassa valittiin vuosittain kymmenen strategosta johtamaan armeijaa ja laivastoa. Muut virkamiehet ateenalaiset valitsivat arvalla, mutta strategoksilla täytyi olla kokemusta ja kykyjä, joten heidät valittiin äänestämällä. Strategokset olivat kaikki samanarvoisia, ja esimerkiksi ennen Marathonin taistelua strategokset sopivat yhdessä siitä, miten taistelussa toimittaisiin. Kuuluisin ateenalainen strategos oli luultavasti Perikles, joka valittiin tähän virkaan joka kerta vuosina 443 eaa. – 430 eaa. Strategokset joutuivat vastaamaan teoistaan virkakautensa päätyttyä. Jos strategos epäonnistui sotatoimissaan, oli hyvin yleistä, että hänen poliittiset vihamiehensä nostivat syytteen häntä vastaan. Yleisiä rangaistuksia olivat sakko, maasta karkotus tai kuolema. Esimerkiksi Perikles syrjäytettiin tällä tavalla vuonna 430 eaa ja tuomittiin maksamaan sakkoja. Ateenan strategokset kokoontuivat Strategeion-nimisessä rakennuksessa Agoralla. :Katso myös Luettelo Ateenan arkonteista, sisältää myös tunnetut strategokset. == Muut kreikkalaiset strategokset == Myös muilla kreikkalaisilla kaupunkivaltioilla tai valtioliitoilla oli tapana valita strategoksia. Tunnetuin näistä oli ehkä Akhaian liitto, jonka joukkoja johti strategos vuosina 256 eaa. – 146 eaa. == Lähteet == * === Viitteet === Luokka:Antiikin Ateena Luokka:Bysantin valtakunta
5’nizza

5'nizza oli vuonna 1998 Harkovassa, Ukrainassa perustettu yhtye. Sen muodostivat Serhi Babkin (, kitara) ja Andri "San" Zaporožets (Андрій "Сан" Запорожець, laulu), jotka myös sävelsivät esittämänsä musiikin yhdessä. Yhtye hajosi vuonna 2007. Yhtye esitti musiikkiaan pääosin venäjäksi, mutta on myös kaksi laulua ukrainaksi. Yhtyeen musiikki oli yhdistelmä reggaeta, popmusiikkia ja hip-hopia. Yhteen nimi on sanaleikki venäjän kielen sanasta пятница (pjatnitsa eli perjantai), sana viisi on nimittäin venäjäksi пять eli pjat. ==Julkaisut== * Unplugged (2003) * Pjatnizza (2003) * O5 (2005) ==Aiheesta muualla== * "Musiikilla eroon ryssävihasta", Ylioppilaslehden artikkeli Luokka:Ukrainalaiset yhtyeet
Antarktiksenlauha

Antarktiksenlauha eli etelämantereenlauha (Deschampsia antarctica) on pieni heinäkasvi, jota tavataan Etelämantereella sekä Etelä-Orkneyn ja Etelä- Shetlannin saariryhmillä. Kysymyksessä on kalju heinäkasvi, jota tavataan vain eteläisellä tundralla. Kasvi on toinen kahdesta Etelämantereella alkuperäisenä esiintyvästä siemenkasvista kohokkikasvi Colobanthus quitensisin ohella. Sen kasvuala on laajenemassa ilmastonmuutoksen myötä. == Lähteet == == Aiheesta muualla == *Etelämantereenlauhaa Colobanthus quitensis -lajin ympärillä *ITIS: Deschampsia antarctica Luokka:Lauhat Luokka:Etelämantereen kasvisto
Sänger

thumb|Sänger-avaruussukkulan malli Technik-Museum Speyerissä. Sänger oli Saksan ilmailu- ja avaruuskeskuksen () avaruussukkula-projekti, jota kehitettiin pätkittäin 1960-luvulta 1990-luvulle asti. Se sai nimensä avaruussukkulan ensimmäisen kehittäjän itävaltalaisen Eugen Sängerin mukaan, joka kehitti Silbervogel-suunnitelmaansa 1930-luvulta vuoteen 1945. ==Sänger- avaruussukkula== Sukkulaa kehitti Junkersin lentokonetehdas vuodesta 1961. Konseptin idea oli kuljettaa sukkula lentokoneen selässä ja laukaista se kiertoradalle 30 km korkeudella stratosfäärissä. Sängerin piti kuljettaa kaksi astronauttia. Hanke päättyi vuonna 1974, hieman öljykriisin jälkeen. == Sänger II == Sänger II-projekti oli Saksan avaruushallinnon 1980-luvulla aloittama jatkohanke avaruussukkulan kehittämiseksi. Sen tekninen toteutus oli Messerschmitt-Bölkow-Blohm-yhtiön käsissä. Tässäkin ensimmäinen vaihe oli lentokone, josta sukkula laukaistaan korkealla ilmakehässä. Tämän vaiheen suurin nopeus olisi ollut Mach 7 ja sukkula kiihdyttäisi omilla moottoreillaan ratanopeuteen avaruudessa. Projekti päättyi vuonna 1995 Euroopan avaruustoiminnan monien suurhankkeiden alasajon vuosi. Luokka:Avaruussukkulat
Lamalaisuus

Lamalaisuus eli tiibetiläinen buddhalaisuus tai tiibetinbuddhalaisuus on buddhalaisuuden erityinen tiibetiläinen suuntaus. Lamalaisuus alkoi kehittyä vajrayānabuddhalaisuudesta 700-luvulla. Tiibetinbuddhalaisuus on nykyään levinnyt etenkin tiibetiläisten ja mongolialaisten asuttamilla alueilla kuten Tiibet, Nepal, Intia ja Mongolia. Tiibetinbuddhalaisuudessa on useita lahkoja, jotka erottuvat ulkoisesti vaatetuksen ja temppelien koristeluiden perusteella. Tsong-khapa (1357–1419) perusti gelugin, keltaisen lahkon, 1400-luvun alussa. Hän saavutti kahden oppilaansa, kolmannen dalai-laman ja ensimmäisen panchen-laman kanssa suurimman kannattajamäärän ja johtoaseman. Tiibetinbuddhalaisuudessa muiden buddhalaisuuden suuntauksien tavoin pelastus tarkoittaa täydellistä poistumista jälleensyntymisen kiertokulusta ja vapautumista nirvanaan. Panchen-lama on tiibetinbuddhalaisuuden gelug- koulukunnan toiseksi korkein johtaja. Korkein johtaja on dalai-lama. Panchen- laman tehtävänä on muun muassa löytää uusi dalai-laman inkarnaatio ja päinvastoin. Panchen-lama käsitetään Buddha Amitabhan henkilöytymäksi. ==Lähteet== Luokka:Mahajana Luokka:Seulonnan keskeiset artikkelit
101 dalmatialaista (vuoden 1996 elokuva)

101 dalmatialaista (101 Dalmatians) on vuonna 1996 ensi-iltansa saanut yhdysvaltalainen elokuva. Elokuva perustuu Disneyn vuoden 1961 animaatioelokuvaan ja sen pohjana olevaan romaaniin Satayksi dalmatiankoiraa. Elokuva kertoo ilkeästä, turkiksiin pakkomiellettä potevasta muotisuunnittelijasta Cruella de Vilistä, joka haluaa itselleen dalmatiankoiran pennuista valmistetun täplikkään turkin. De Vil syyllistyy rikoksiin yrittäessään koota pentuja turkkiin. Cruella de Viliä näyttelevä Glenn Close oli roolisuorituksestaan ehdolla Golden Globe -palkinnon saajaksi, mutta hävisi palkinnon Madonnalle. Elokuvan jatko-osa 102 dalmatialaista julkaistiin vuonna 2000. ==Rooleissa== Alkuperäinen näyttelijä Suomalainen ääninäyttelijä Rooli Glenn Close Irina Milan Cruella de Vil Jeff Daniels Carl- Kristian Rundman Roger Dearly Joely Richardson Rinna Paatso Anita Campbell- Green-Dearly Joan Plowright Anja Pohjola Hanna Hugh Laurie Juha Veijonen Jasper Mark Williams Tom Pöysti Jesper John Shrapnel ei puhetta Skinner Tim McInnerny Lasse Karkjärvi Alonzo Hugh Fraser ? Frederick Zohren Weiss Olli Parviainen Herbert Suomenkielisen version sivurooleista vastaavat Pekka Lehtosaari, Ralf Öhberg, Heikki Mähönen, Veikko Honkanen ja Petteri Summanen. Ohjauksesta ja käännöksestä vastasi Heikki Lehtosaari. == Lähteet == == Aiheesta muualla == Luokka:Vuoden 1996 yhdysvaltalaiset elokuvat Luokka:Stephen Herekin ohjaamat elokuvat Luokka:Lastenkirjoihin perustuvat elokuvat Luokka:Yhdysvaltalaiset komediaelokuvat Luokka:Elokuvat koirista Luokka:Disneyn uudelleenfilmatisoinnit Luokka:Elokuvat muotimaailmasta
Paavo Puurunen

Paavo Puurunen (s. 28. elokuuta 1973 Kuhmo) on suomalainen ampumahiihtäjä ja maailmanmestari. Maailmanmestaruuden Puurunen voitti 2001 Pokljukassa 20 kilometrillä. Vuoden 2003 MM-kilpailuissa hän otti pronssia takaa-ajossa. Maailmancupissa Puurusella on yksi voitto. Ampumahiihdon Suomen- mestaruuskilpailut 1998 olivat Puurusen mitalijuhlaa: kultaa sekä 10 että 20 kilometrillä samoin kuin 10 + 12,5 km takaa-ajossa. Puurunen lopetti uransa keväällä 2006 viimeisenä saavutuksenaan sotilaiden MM-hopea ampumahiihdon partiohiihdossa. Hän palasi kilpaladuille kaudella 2007–2008Mestari Puurunen palaa kilpaladuille YLE 5.12.2007. Viitattu 6.12.2007. ja voitti takaa-ajon Suomen mestaruuden. Puurunen on toiminut Yle Urheilun asiantuntijana lokakuusta 2014 lähtien.Maailmanmestari liittyy Yle Urheilun asiantuntijatiimiin == Saavutuksia == *Olympialaiset **1998: 10 km 9:s, 20 km 23:s, viesti 8. **2002: 10 km 16:s, 20 km 15:s, takaa-ajo 28:s, viesti 12. **2006: 10 km 47., 20 km 12., takaa-ajo 23., 15 km yhteislähtö neljäs **2010: 10 km 73., 20 km 53. *Maailmanmestaruuskilpailut **1996 10 km 11:s, 20 km 26:s, viesti 6. **1997 10 km 47:s, 20 km 66:s, viesti 6. **1998 takaa-ajo 22. **1999 10 km 11:s, takaa-ajo 16:s, viesti 6. **2000 10 km 10:s, 20 km 18:s, takaa-ajo 27:s, yhteislähtö 8:s, viesti 15. **2001 10 km 6:s, 20 km kultaa, takaa-ajo 13:s, yhteislähtö 28:s, viesti 5. **2003 10 km 21:s, 20 km 16:s, takaa-ajo pronssia, yhteislähtö 6:s, viesti 11. **2004 10 km 8:s, 20 km 39:s, takaa-ajo 7:s, yhteislähtö 22:s, viesti 16. **2005 10 km 26:s, 20 km 31:s, viesti 12. **2009 10 km 46., takaa-ajo 16., sekaviesti 6. **2011 10 km 36., 20 km 54., takaa-ajo 41., sekaviesti 9. == Lähteet == == Aiheesta muualla == * * (maastohiihto) * Ylen Elävä arkisto: Paavo Puuruselle ampumahiihdon MM 2001 Luokka:Suomalaiset ampumahiihtäjät Luokka:Vuonna 1973 syntyneet Luokka:Elävät henkilöt
Bangkok Shocks, Saigon Shakes, Hanoi Rocks

Bangkok Shocks, Saigon Shakes, Hanoi Rocks on Hanoi Rocksin ensimmäinen albumi. Se julkaistiin helmikuussa 1981. Albumin tuottivat Andy McCoy ja Michael Monroe. Levy äänitettiin Tukholmassa, Park Studiossa. Alun perin levyn nimeksi piti tulla Some Like It Hot Michael Monroen Marilyn Monroe t-paidan tekstin Some Like It Hot tapaan. Haastattelussa on myös mainittu ensialbumin nimeksi tulevan Five Thunderbirds on the Run, ja muitakin nimiä oli annettu julkisuuteen ennen julkaisua. Wigwamin Jim Pembroke kuitenkin keksi tämän levyn lopullisen nimen, joka on itämainen ja sisältää yhtyeen nimen ja soveltui näin hyvin yhtyeen esikoislevyn nimeksi. Levyn kannessa on liikkuvat Michael Monroe ja Andy McCoy, joka soittaa kolmemikrofonista vuoden 1958 Gibson Les Paul Custom "Black Beautya". Sama kitara, joka on McCoylla Pelle Miljoona Oy:n menestysalbumin Moottoritie on kuuma kannessa. Black Beauty on Andy McCoyn järjestyksessä toinen hankkima kitara, joka hänellä on ollut edelleen käytössä 2000-luvun alussa. Levyn julkaisun tukemiseksi tammikuussa Hanoi Rocks teki Suomen rock-historian pisimmän kiertueen: 102 keikkaa vuodessa. Yhtye teki parhaimmillaan 58-59 keikkaa 56 päivässä. Hanoi Rocks julkaisi ensimmäisen albuminsa vain kuukausi ensimmäisen Suomen esiintymisensä uudenvuodenaattona 1980 Virtain urheilutalolla jälkeen. Levyllä oleva Walking With My Angel on cover Bobby Veen kappaleesta. Kaikki kappaleet on kuitenkin merkitty Andy McCoyn nimiin paitsi "Cheyenne", jonka toiseksi säveltäjäksi Monroe mainitaan. Levy oli Suomen ensimmäinen melodinen hard- ja glam rock- albumi. Hyvästä vastaanotosta huolimatta levy ei myynyt Suomen mittapuulla kovin hyvin. Levyn arvostus kasvoi niin yhtyeen kuin yleisönkin mielissä, kun yhtye alkoi todella menestyä. Levyn hittikappale oli "Tragedy", joka on yksi Hanoi Rocksin vieläkin suosiossa olevista alkuajan kappaleista. "Don't Never Leave Me" kappale julkaistiin uutena suuren suosion saaneena "Don't You Ever Leave Me" -nimisenä versiona yhtyeen menestysalbumilla Two Steps From The Move. Albumin kannen suunnitteli Stefan Bremer. Kansi valittiin keväällä 2012 yleisöäänestyksessä Suomen kaikkien aikojen kolmanneksi parhaaksi levynkanneksi Roadrunnerin ja Seilin jälkeen. == Kappaleet == # # # # # # # # # # == Arvostelut == *All Music Guide -lehden arvostelu: == Levyllä soittavat == *Michael Monroe – laulu, piano, saksofoni, huuliharppu *Andy McCoy – sähkökitara, taustalaulu *Nasty Suicide – sähkökitara, taustalaulu *Sam Yaffa – bassokitara *Gyp Casino – rummut *John Galaxy Groves - syntetisaattorit *Anna Gederby - käsien taputus == Kirjallisuutta == * == Lähteet == Luokka:Vuoden 1981 albumit Luokka:Vuoden 1981 esikoisalbumit Luokka:Hanoi Rocksin albumit
Kasvien luokitus Linnén teennäisjärjestelmän mukaan

Kasvien luokitus Linnén teennäisjärjestelmän mukaan on ruotsalaisen luonnontieteilijän Carl von Linnén kehittämä eliöille tarkoitettu taksonominen luokitusjärjestelmä, jolla ei ole kehitysopillista perustaa. Putkilokasvien luokitus perustuu lähinnä heteiden lukumäärään. Luokituskriteerinä käytettiin lisäksi sitä, ovatko heteet ja emit samassa vai eri kukassa eli ovatko kukat kaksi- vai yksineuvoisia. == Kasvit, joiden kaikki kukat ovat kaksineuvoisia == Jokaisessa kukassa on sekä heteitä että emejä. === Erillisheteisiä === * Monandria – Yksiheteiset * Diandria – Kaksiheteiset * Triandria – Kolmiheteiset * Tetrandria – Neliheteiset * Pentandria – Viisiheteiset * Heksandria – Kuusiheteiset * Heptandria – Seitsenheteiset * Oktandria – Kahdeksanheteiset * Enneandria – Yhdeksänheteiset * Dekandria – Kymmenheteiset * Dodekandria – Kaksitoistaheteiset * Ikosandria – Parikymmenheteiset * Polyandria – Moniheteiset * Didynamia – Kaksi pitkää ja kaksi lyhyttä hedettä * Tetradynamia – Neljä pitkää ja kaksi lyhyttä hedettä === Heteet yhtyneet === * Monadelphia – Heteet yhdessä nipussa * Diadelphia – Heteet kahdessa nipussa * Polyadelphia – Heteet useammassa nipussa * Syngenesia – Ponnet yhdessä * Gynandria – Heteet kiinni luoteissa == Kasvit, joilla ainakin osa kukista on yksineuvoisia == * Monoecia – Yksikotiset; hede- ja emikukat erikseen samassa kasvissa * Dioecia – Kaksikotiset, hede- ja emikukat eri yksilöissä * Polygamia – Sekä yksi- että kaksineuvoisia kukkia samassa kasvissa == Neuvottomia == * Cryptogamia – Kukattomat itiökasvit Luokka:Kasvitiede Luokka:Kasvitaksonomia
Hollolan Sanomat

Hollolan Sanomat on Päijät-Hämeessä Lahden seudun maakuntalehti ja Etelä- Suomen Sanomia kustantavan Hämeen Media Oy:n Seutunelosiin kuuluva ilmaisjakelulehti. Aikaisemmin Hollolan Sanomat oli riippumaton yksityinen sanomalehti, jonka talous perustui tilausmaksuihin ja ilmoituksiin, mutta se hävisi kilpailun ilmaisjakeluna jaellulle Hollolan Seudulle. Hollolan Sanomat tämän jälkeen siirtyi nykyiselle omistajalleen, jonka vuoksi siitä tuli myös ilmaisjakelulehti. Hollolan Sanomien, Nastola-lehden, Päijät-Hämeen ja Orimattilan aluelehden vastaava päätoimittaja on Ville Hakala. Hämeen Media Oy:n kustantama Hollolan Sanomat jaetaan keskiviikkoisin Hollolaan, Kärkölään ja Hämeenkoskelle 14 580 kappaleen painoksena. == Lähteet == Luokka:Suomalaiset ilmaisjakelulehdet Luokka:Hollola Luokka:Kärkölä Luokka:Hämeen Media
Mark Viduka

Mark Viduka (s. 9. lokakuuta 1975 Melbourne, Australia) on australialainen jalkapalloilija, pelipaikaltaan hyökkääjä. Hänen sukujuurensa ovat Kroatiassa ja Ukrainassa. Vidukan ensimmäinen seura aikuisten sarjoissa oli Melbourne Knights, josta hän siirtyi kuitenkin jo yhden loistavan kauden jälkeen ”juurilleen” Kroatiaan, Dinamo Zagrebin riveihin. Hyvät esitykset jatkuivat myös siellä, ja vuonna 1998 Glasgow Celtic osti Vidukan 3,5 miljoonan punnan hintaan. Hänen pelattuaan kaksi kautta Celticissä Leeds United teki tarjouksen, ja Viduka siirtyi joukkueeseen, jossa hän nousi maailmanmaineeseen. Debyyttikaudesta 2000–2001 Leedsissä muodostui menestyksekäs. Maaleja syntyi Valioliigassa 17 ja Mestarien liigassa 4. Lisäksi joukkue ylsi Mestarien liigassa peräti neljän parhaan joukkoon. Leedsin ajauduttua talousvaikeuksiin Viduka siirtyi vuonna 2004 Middlesbroughiin, joka haali riveihinsä useita laskevia tähtiä, kuten Jimmy Floyd Hasselbaink, Gaizka Mendieta, Juninho Paulista, Ray Parlour ja Michael Reiziger. Maalinteko uudessa seurassa ei sujunut aivan yhtä hyvin kuin Leedsissä. Viduka siirtyi kesällä 2007 Middlesbrough’sta Newcastle Unitediin ollen uuden päävalmentajan Sam Allardycen ensimmäinen hankinta. Uransa loppuvaiheilla hän kärsi loukkaantumisista ja päätti uransa Newcastlen pudottua Valioliigasta vuonna 2009. Viduka valittiin vuonna 2000 Oseanian vuoden parhaaksi jalkapalloilijaksi. Samana vuonna pelaajat äänestivät hänet Skotlannin valioliigan parhaaksi pelaajaksi. Hän toimi Australian jalkapallomaajoukkueen kapteenina Saksan MM-kisoissa 2006. == Lähteet == Luokka:Australialaiset jalkapalloilijat Luokka:Vuonna 1975 syntyneet Luokka:Elävät henkilöt
Uusi Lahti

Uusi Lahti on Lahdessa keskiviikkoisin ja lauantaisin 52 500 kappaleena (vuonna 2016) leviävä ilmaisjakelulehti. Lehti jaetaan kuukauden ensimmäisenä keskiviikkona myös vanhan Nastolan alueelle, jolloin sen kokonaisjakelu on 59 250 kappaletta. Lehden kustantaja on Hämeen Media Oy, joka kuuluu Keskisuomalainen-konserniin. Lehden päätoimittajana on vuodesta 2008 toiminut Tommi Berg, edellinen päätoimittaja oli Kari Naskinen. Uusi Lahti voitti Vuoden kaupunkilehti -kilpailun 2014. Lehden verkkosivut palkittiin Suomen kaupunkilehtien parhaina verkkosivuina vuonna 2015. Syksyllä 2005 Uusi Lahti sai Julkisen sanan neuvostolta huomautuksen seksuaalivähemmistöjä käsitelleestä halventaneesta pääkirjoituksesta. Uusi Lahti -lehti oli perinteisen lahtelaisen jalkapallotapahtuman Lahti Cupin pääyhteistyökumppani ja turnaus tunnettiin pitkään Uusi Lahti Cupina. ==Lähteet== == Aiheesta muualla == *Uusi Lahti Luokka:Suomalaiset kaupunkilehdet Luokka:Lahden media Luokka:Hämeen Media
Hessu suurmiehenä

Hessu suurmiehenä on 1970- ja 1980-luvuilla ilmestynyt Disney-albumisarja, jossa Hessu Hopo ja Mikki Hiiri näyttelevät merkittäviä historiallisia hahmoja. Albumisarjan tarinat mukailevat humoristisella tavalla historiallisia tapahtumia. Hessu suurmiehenä -albumisarjan loivat brasilialaiset piiräjät ja käsikirjoittajat, kuten Hector Adolfo de Urtiága ja Rubén Torreiro; niiden tekoon osallistuivat myös esimerkiksi Cal Howard ja Carl Fallberg. Suurimman suosion albumisarja saavutti kuitenkin Euroopassa. Albumeita julkaistiin yhteensä 38 kappaletta, tosi eri maissa eri määrä ja eri järjestyksessä. Suomeksi tarinoita on käännetty kahdeksan. == Suomessa ilmestyneet albumit == #Hessu Da Vinci #Hessu Kolumbus #Hessu Galilei #Hessu ja Mikki Marco Polo #Hessu Van Beethoven #Hessu Arkhimedes (vain Parhaat sarjat) #Hessu Franklin (vain Parhaat sarjat) #Hessu Newton (vain Parhaat sarjat) == Lähteet == == Aiheesta muualla == *Das große Goofy Album Luokka:Aku Ankka -sarjakuvakirjat ja -lehdet‎
Paul Bosvelt

Paul Bosvelt (s. 26. maaliskuuta 1970, Doetinchem, Alankomaat) on alankomaalainen jalkapalloilija, joka pelasi pitkään kotimaansa korkeimmalla sarjatasolla, Eredivisiessä sekä myös maansa maajoukkueessa. Bosvelt aloitti uransa amatööriseura SC Doesburgissa, josta hän siirtyi ensimmäiseen ammattilaisjoukkueeseensa, Go Ahead Eaglesiin, vuonna 1989. Pääsarjassa Bosvelt pelasi ensimmäisen kerran vuonna 1992 oltuaan mukana nostamassa Eaglesiä liigaan. FC Twente osti hänet kaudeksi 1994/1995 ja hän pelasi seurassa kolme kautta, kunnes siirtyi Feyenoordiin, ensimmäiseen huipputason seuraansa. Bosvelt oli mukana Feyenoordin parhaissa saavutuksissa pitkään aikaan, hän voitti seurassa muun muassa Eredivisien ja UEFA Cupin. Vuonna 2003 hän siirtyi Englannin Valioliigaan, Manchester City FC:n joukkueeseen. Siellä Bosvelt pelasi kaksi keskinkertaista kautta, kunnes siirtyi takaisin Alankomaihin, Heerenveeniin. Bosvelt pelasi Hollannin maajoukkueessa 24 ottelua, ja hän pelasi vuoden 2000 EM-kisoissa. == Ura == (kausi, seura, liigaottelut/maalit) *89-90 Go Ahead Eagles (32/2)* *90-91 Go Ahead Eagles (26/8)* *91-92 Go Ahead Eagles (27/4)* *92-93 Go Ahead Eagles (22/4) *93-94 Go Ahead Eagles (32/9) *94-95 FC Twente (33/7) *95-96 FC Twente (32/7) *96-97 FC Twente (31/7) *97-98 Feyenoord (30/4) *98-99 Feyenoord (33/4) *99-00 Feyenoord (32/8) *00-01 Feyenoord (20/8) *01-02 Feyenoord (31/7) *02-03 Feyenoord (31/2) *03-04 Manchester City (25/0) *04-05 Manchester City (28/2) *05-06 SC Heerenveen (14/2) (kausi kesken) "*" kausi toiseksi ylimmällä sarjatasolla == Lähteet == Luokka:Alankomaalaiset jalkapalloilijat Luokka:Vuonna 1970 syntyneet Luokka:Elävät henkilöt
Lahden Seudun Sanomat

Lahden Seudun Sanomat eli entiseltä nimeltään Hollolan Seutu oli lakanneen Green Moon Oy:nYtj kustantama 35 000 kappaleen painoksena maanantaisin ilmestyvä (viikonloppuna jaettava) ilmaisjakelulehti. Lokakuussa 2009 lehti muutti nimekseen Lahden Seudun Sanomat. Lehden nimen muutos johtui siitä, että lehden jakelu kasvoi voimakkaasti Lahden kaupungin alueella. Lehden toimitusjohtaja oli Henry Urbanowicz. 15. maaliskuuta 2007 päätoimittajaksi nimitettiin Kari Mustonen. Hän siirtyi Hollolan Seutuun Esan Paikallislehdet Oy:n omistamasta Hollolan Sanomista. Jakelualueena oli Hollolan kaikki taloudet, Hämeenkosken ja Kärkölän taajamat sekä Länsi-Lahden kaupunginosat Rautakankare, Jalkaranta, Metsäkangas, Keskussairaalan alue, Pirttiharju ja Riihelä. Lehden uusinta numeroa oli mahdollista lukea netissä näköispainoksena. ==Lähteet== * (Vanhentunut lähde) ===Viitteet=== ==Aiheesta muualla== * Ina Ruokolainen: Konsernit Lahden ilmaismarkkinoilla, Journalisti (Archive.org) Luokka:Suomalaiset ilmaisjakelulehdet Luokka:Hollola Luokka:Kärkölä Luokka:Lahden media
Carlo Maderno

Carlo Maderno (1556 – 30. tammikuuta 1629 Rooma) oli italialainen arkkitehti. Maderno oli 1600-luvun alkupuolen huomattavimpia arkkitehteja Italiassa ja hän oli varhaisen barokkiarkkitehtuurin suunnannäyttäjiä. Maderno tunnetaan parhaiten Pietarinkirkon fasadin suunnittelijana. Madernon ura arkkitehtina alkoi, kun hän toimi setänsä arkkitehti Domenico Fontanan apulaisena Roomassa. Madernon ensimmäinen merkittävä oma työ oli Santa Susannan kirkon fasadin suunnittelu vuosina 1597–1603. Maderno taidot kiinnittivät paavi Paavali V:n huomion, ja vuonna 1603 Maderno nimitettiin Pietarinkirkon pääarkkitehdiksi. Maderno suunnitteli vuonna 1607 Pietarinkirkon päälaivan sekä kirkon uuden fasadin. Hänestä tuli myös Paavali V:n hoviarkkitehti. Maderno teki Pietarinkirkon aiempiin suunnitelmiin merkittäviä muutoksia. Nämä muutokset noudattivat vastauskonpuhdistuksen henkeä. Päälaivan lisäys muutti Michelangelon kreikkalaiseen ristiin perustuvan pohjapiirroksen pitkänomaiseksi. Tämä merkitsi paluuta varhaiskristillisten ja keskiaikaisten katedraalien pohjakaavaan. Madernon suunnittelemaa Pietarinkirkon massiivista fasadia on arvosteltu paljon siitä, että se peittää Michelangelon suunnitteleman kupolin taakseen. Toisaalta fasadia on ihailtu sen valtavien pylväiden vahvasta ryhmittelystä. Vuosina 1608–1620 rakennettu Santa Maria della Vittoria -kirkko on ainut rakennus, jonka Maderno suunnitteli yksin. Sekä Palazzo Barberini että Sant'Andrea della Vallen kirkko olivat rakennusprojekteja, joihin hän osallistui vain niiden alkuvaiheessa tai saattamalla muiden arkkitehtien aloittaman työn loppuun. Palazzo Barberinin Maderno suunnitteli alun perin paavi Urbanus VIII:n suvulle. Francesco Borromini ja Gian Lorenzo Bernini viimeistelivät palatsin myöhemmin. == Lähteet == Luokka:Italialaiset arkkitehdit Luokka:Vuonna 1556 syntyneet Luokka:Vuonna 1629 kuolleet Luokka:Barokin arkkitehdit